Arvīds Kazlausks (1982) dzimis Viļņā, kur arī apguva muzicēšanas pamatus. Vēlāk studēja

J. Vītola Latvijas Mūzikas akadēmijā, kur ieguva bakalaura un maģistra grādu, un kā *Erasmus* students papildināja savu saksofonspēles prasmi Berlīnes Mākslas universitātē pie profesoraJohannesa Ernsta. A. Kazlausks ir piedalījies meistarklasēs pie Claude Delangle, Daniel Gauthier,Arno Bornkamp, Vincent David, Joel Versavaud un citiem pasaulslaveniem saksofonistiem.Ir vairāku starptautisko saksofonistu konkursu laureāts.

Kā solists A. Kazlausks ir uzstājies ar Latvijas Nacionālo Simfonisko orķestri, Lietuvas Valsts

simfonisko orķestri, valsts kamerorķestri Sinfonietta Rīga, Viļņas pilsētas Sv. Kristofera kamerorķestri Rīga un orķestri Sinfonia Concertante. Kamermūziķa un solista statusā ir muzicējis arī Polijā, Vācijā, Apvienotajā Karalistē, Norvēģijā, Bulgārijā, Lietuvā, Izraēlā, Itālijā, Īrijā un Rumānijā.

A. Kazlausks ir docents J. Vītola Latvijas Mūzikas akadēmijā, kā arī pasniedz saksofona spēli Jāz. Mediņa Rīgas Mūzikas vidusskolā un Jūrmalas Mūzikas vidusskolā.

Līdz 2013. gadam A. Kazlausks bija Rīgas Saksofonu kvarteta dalībnieks. Šajā sastāvā tika pirmatskaņoti Riharda Dubras, Līgas Celmas, Nika Gothama, Valda Muktupāvela u.c. pašmāju komponistu jaundarbi.

A. Kazlausks ir pasniedzis meistarklases gan Latvijā, gan ārzemēs: Udīnē (Itālijā), Viļņā (Lietuvā), Dublinā (Īrijā), Jeruzalemē (Izraēlā), Jaunzelandē (attālināti). Bieži piedalās dažādu konkursu žurijās.

Trīs gadus ir bijis saksofona pasniedzējs *Erasmus* intensīvajā studentu programmā *Brass & Jazz* (2011.- 2013. Rīga, Latvija). Kopš 2014. gada piedalās Latvijas J. Vītola Mūzikas akadēmijas starptautisko *Rīgas Saksofonu dienu* organizēšanā un nodarbību vadīšanā.

Radoši sadarbojies ar dziedātājām Guntu Davidčuku, Baibu Renerti, Ievu Paršu, pianistiem Reini Zariņu un Agnesi Egliņu, *Sinfonietta Riga* stīgu kvartetu, *Sinfonietta Riga* pūtēju kvintetu, VAK *Latvija*, kori *Sōla*. Jaundarbu tapšanā A.Kazlausks ir sadarbojies ne tikai ar Latvijas komponistiem (Rolandu Kronlaku, Andri Dzenīti, Lindu Leimani, Edgaru Raginski u.c.), bet arī ar ārzemju autoriem – ir piedalījies tādu autoru kā Gabriels Džeksons, Juste Janulīte, Džekins Pūsons skaņdarbu pirmatskaņojumos. Arvīda saksofons ir dzirdams ne tikai koncertzālēs, bet arī teātra izrāžu un kino mūzikā.

2016. gadā A. Kazlausks nodibināja saksofonu kvartetu *Atomos.* Labprāt piedalās ne tikai kamermūzikas, bet arī eksperimentālās un elektroniskās mūzikas projektos (*Urban Trio;* *Endless Roar*). Ar apvienību *Endless Roar* ierakstītā skaņu plate “Rush Hush” tika nominēta gada ierakstu balvai “Zelta Mikrofons 2020” kategorijā “Labākais džeza vai fank mūzikas albūms”.

2014. gadā komponistam Andrim Dzenītim pasūtinātais saksofona koncerts “E(GO)”, kura solo atskaņošanā A. Kazlausks izmantoja trīs saksofonus, ieguva Latvijas Lielo Mūzikas balvu kategorijā “Gada Jaundarbs”. Šī skaņdarba ierakstu (veiktu kopā ar LNSO Normunda Šnē vadībā) komponists iekļāva savā tāda paša nosaukuma autordiskā.

2017. gadā A.Kazlausks tika nominēts Lielajai Mūzikas Balvai kategorijā “Gada mūziķis”.

2019. gadā A.Kazlausks kopā ar Liepājas Simfonisko orķestri ierakstīja Fridricha Bruka “Simfoniju Nr. 19 baritona saksofonam un orķestrim”.

2020. gadā kopā ar lietuviešu *free* džeza saksofonistu Ļudu Mockūnu ierakstīja skaņu plati “Purvs”.